CELEX: 62014CN0287
Language: mt
Date: 2014-06-11 00:00:00
Title: Kawża C-287/14: Talba għal deċiżjoni preliminari mressqa mill-Gyulai Törvényszék (l-Ungerija) fil- 11 ta’ Ġunju 2014 – Eurospeed Ltd vs Szegedi Törvényszék

8.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 303/18
            
         Talba għal deċiżjoni preliminari mressqa mill-Gyulai Törvényszék (l-Ungerija) fil-11 ta’ Ġunju 2014 – Eurospeed Ltd vs Szegedi Törvényszék
   (Kawża C-287/14)
   2014/C 303/24
   Lingwa tal-kawża: l-Ungeriż
   
      Qorti tar-rinviju
   
   Gyulai Törvényszék
   
      Partijiet fil-kawża prinċipali
   
   
      Rikorrenti: Eurospeed Ltd
   
      Konvenuta: Szegedi Törvényszék
   
      Domandi preliminari
   
   
               1)
            
            
               Il-fatt li l-obbligu tal-kumpens għad-danni li jirriżultaw minn ksur tad-dritt tal-Unjoni jaqa’ fuq l-Istat Membru, dan jeskludi, fl-evalwazzjoni ta’ kawża għad-danni ppreżentata fuq tali bażi, l-applikazzjoni tar-regoli li jirrigwardaw din ir-responsabbiltà fir-rigward tal-korp tal-Istat Membru li effettivament wettaq il-ksur inkwistjoni?
            
         
               2)
            
            
               F’każ ta’ risposta negattiva għall-ewwel domanda, l-Artikolu 10(3) tar-Regolament (KE) Nruo561/2006 (1) jeskludi l-adozzjoni mill-Istat Membru ta’ dispożizzjonijiet tad-dritt nazzjonali fejn is-sanzjoni, f’każ ta’ ksur tal-obbligi previsti fl-imsemmi regolament, tista’ tiġi applikata kontra s-sewwieq tal-vettura li effettivament wettaq il-ksur inkwistjoni, ukoll jew minflok l-impriża tat-trasport?
            
         
               3)
            
            
               F’każ ta’ risposta pożittiva għat-tieni domanda, deċiżjoni ta’ qorti nazzjonali amministrattiva, li minflok tkun ibbażata fuq l-Artikolu 10(3) tar-Regolament Nruo561/2006 tkun ibbażata fuq dispożizzjonijiet tad-dritt intern kuntrarji għal din id-dispożizzjoni, tista’ tkun ikkunsidrata li tikser id-dritt tal-Unjoni?
            
         
      (1)  Regolament (KE) Nru 561/2006 tal-Parlament Ewropew u tal-Kunsill, tal-15 ta’ Marzu 2006, dwar l-armonizzazzjoni ta’ ċerta leġislazzjoni soċjali li għandha x’taqsam mat-trasport bit-triq u li jemenda r-Regolamenti tal-Kunsill (KEE) Nru 3821/85 u (KE) Nru 2135/98 u li jħassar ir-Regolament tal-Kunsill (KEE) Nru 3820/85 (Test b’rilevanza għaż-ŻEE) (ĠU L 102, p. 1).